JESU  VIDNESBYRD  ER  PROFETIENS  AAND 


NUMMER    10 


15.  MAJ  1924 


73.   AARGANG 


HENSIGTEN  MED  MORMONS  BOGS 
FREMKOMST. 

(Tale  af  Ældste  Melvin  J.  Ballard,  en  af  de  Tolv,  ved  Konferencen 
i  Salt  Lake  City  den  5.  Oktober  1923.) 

Medens  Præsidenten  i  Dag  hentydede  til  de  overordentlig 
vigtige  Begivenheder  forbundne  med  Engelen  Moronis  Besøg 
til  Profeten  Joseph  Smith  for  hundrede  Aar  siden,  gav  jeg 
mig  selv  dette  Spørgsmaal: 

Hvad  var  Hensigten  med  at  lade  Mormons  Bog  komme 
frem?  Hvad  var  Hovedformaalet,  hvad  havde  Herren  især  til 
Hensigt,  da  han  aabenbarede  Tilstedeværelsen  af  disse  Plader 
til  Verden  i  denne  Slægt?  Jeg  erkender,  at  der  var  og  er  Brug 
for  Mormons  Bog  i  mange  Henseender.  Hvilken  Trost  den 
bringer;  hvilken  oplysende  Kundskab  den  giver  os  om  For- 
tidens Beboere  af  det  amerikanske  Fastland,  og  endvidere, 
hvorledes  den  forherliger  den  Herre  Jesus  Kristus  under  hans 
Virksomhed  blandt  Mennesker  paa  den  vestlige  Halvkugle  og 
er  et  nyt  Vidne  om  ham  og  om  Herrens  Gerning. 

Men  jeg  tænker  paa  en  af  Aabenbaringerne  i  Pagtens  Bog, 

hvilken  giver  mere  speciel  Oplysning  om  dette  Emne,  og  med 
eders  Tilladelse  vil  jeg  læse  nogle  Vers  fra  det  tredie  Kapitel. 
Herren  siger: 

»Dog  skal  mit  Arbejde  have  Fremgang;  thi  ligesom  Kundskaben 
om  Frelseren  er  kommen  til  Verden  ved  Jødernes  Vidnesbyrd,  saa- 
ledes  skal  Kundskaben  om  Frelseren  komme  til  mit  Folk,  og  til 
Nephiterne,  og  til  Jakobiterne  og  Josephiterne  og  Zoramiterne  ved 
deres  Fædres  Vidnesbyrd.  Og  dette  Vidnesbyrd  skal  komme  til 
Lamaniternes  og  Lemueliternes  og  Israeli ternes  Kundskab,  som  ere 
hensunkne  i  Vantro  paa  Grund  af  deres  Fædres  Ugudelighed,  hvem 
Herren  tilstedte  at  ødelægge  deres  Brødre  Nephiterne,  paa  Grund 
af  disses  Ugudelighed  og  Vederstyggeligheder;  og  netop  i  dette 
Øjemed  er  disse  Tavler  bevarede,  hvilke  indeholder  disse  Opteg- 
nelser, at  Herrens  Forjættelser  maatte  vorde  opfyldte,  som  han  gav 
sit  Folk;  og  at  Lamaniterne  maatte  komme  til  Kundskab  om  deres 
Fædre,  kende  Herrens  Forjættelser,  tro  Evangeliet,  forlade  sig  paa 
Jesu  Kristi  Fortjeneste  og  vorde  forherligede  formedelst  Tro  paa 
hans  Navn,  at  de  formedelst  Omvendelse  maatte  vorde  frelste. 
Amen.« 

Hovedhensigten  med,  at  disse  Plader  blev  bevarede,  var 
derfor  denne,  at  tilvejebringe  Frelse  for  Fader  Lehis  Efter- 
kommere, der  i  Nord-,  Syd-  og  Mellemamerika  samt  i  Mexiko 
gaar  under  Navnet  Indianerne.  Ligeledes  nogle  af  de  Tndfodte 
paa  Øerne  i  Havet.  Jeg  synes  derfor,  at  vi  ved  denne  Lejlig- 
hed, da  vi  mindes  Engelen  Moronis  Besøg  og  Meddelelsen  af 
den  første  Kundskab  og  Oplysning  angaaende  disse  hellige 
Optegnelser,  passende  burde  henvende  vor  Opmærksomhed 
paa  den  endnu  ufuldendte  Opgave,  der  hviler  paa  denne  Kir- 
kes Præstedømme  og  Medlemmer  ■ —  at  sorge  for,  at  Mormons 
Bog  helt  og  fuldt  opfylder  Hensigten  med  dens  Fremkomst, 
nemlig  at  være  et  Redskab  i  Herrens  Haand  til  at  bringe 
Lamaniterne  Frelse.  Mennesker  har  talt  om  Indianernes  to- 
tale Udryddelse.  De  har  forudsagt  en  Tid,  da  Indianerne  vilde 
være  forsvundne  eller  uddøde.  Men  Herren  har  ogsaa  talt  og 
sagt,  at  Lamaniterne  skulde  trives  og  tiltage.  Ingen  Magt  kan 
besejre  den  Almægtiges  Hensigter.  Jeg  har  i  min  egen  Mis- 
sionsvirksomhed  gjort  Iagttagelser,  der  har  overbevist  mig 
om,  at  Tiden  for  Indianernes  Forløsning  var  nær  for  Haan- 

den.  Jeg  har  haft  det  store  Privilegium  og  den  Glæde  at  virke 
iblandt  disse  Folk  i  ti  Aar.  Under  Udførelsen  af  dette  Arbejde 
lod  Herren  mig  se  og  forstaa,  at  han  udførte  mange  Ting  som 
en  Forberedelse  for  deres  Forløsning.  Han  giver  dem  et  Sprog 
paa  de  Forenede  Staters  Bekostning,  hvis  Regering  har  an- 
vendt Millioner  af  Dollars  til  Indianernes  Undervisning  i  det 
engelske  Sprog,  saaledes  at  det  nu  viser  sig,  at  omtrent  60  pCt. 
af  Indianerne  i  de  Forenede  Stater  kan  læse  og  skrive  det 
engelske  Sprog.  Regeringen  har  rundhaandet  tilstaaet  dem 
store  Landstrækninger,  der  med  Lethed  vil  kunne  under- 
holde dem  og  deres  Efterkommere  i  mange  Slægtled,  hvis  de 
blot  vil  tage  Vare  paa  dette  Land.  Jeg  har  set  Herrens  Haand 
udrakt  for  at  berede  Vejen  for  deres  Forløsning,  og  jeg  onsker 
at  bære  Vidnesbyrd  om,  at  deres  Forlosning  skal  komme,  og 
at  Dagen  er  nær  for  Haanden,  da  disse  Tusinder,  ja,  disse 
Millioner  af  Lamaniter  paa  det  vestlige  Fastland,  hvilke  har 
Lehis  Blod  i  deres  Aarer,  eller  hans  Efterkommere  skal  blive 
berørte  af  den  Almægtiges  Kraft  og  Forjættelserne  gaa  i  Op- 
fyldelse. 

Jeg  ønsker,  at  de  Sidste-Dages  Hellige,  unge  saa  vel  som 
ældre,  skal  sætte  Pris  paa  Mormons  Bog  og  læse  den,  gore  sig 
bekendt  med  den  saaledes,  at  naar  Tiden  kommer,  da  de  vil 
blive  kaldet  til  at  gaa  ud  med  dette  Budskab,  at  de  da  kan 
være  rede  og  i  Stand  til  at  opfylde  de  Pligter,  som  Herren 
har  lagt  paa  os  ved  at  give  os  denne  Optegnelse.  Vi  skal  sorge 
for,  at  den  opfylder  sin  Mission  i  Verden.  Dens  Mission  er 
endnu  ikke  fuldført. 

Mormons  Bog  blev  givet  som  et  nyt  Vidne  til  Verden.  Det 
mest  uomstødelige  Vidnesbyrd,  som  Herren  nogensinde  har 
givet  om,  at  Joseph  Smith  er  en  Guds  Profet,  er  inaaske  Mor- 
mons Bog.  Mennesker  kan  latterliggøre  Tanken  om,  at  Fa- 
deren og  Sønnen  havde  vist  for  ham  i  et  Syn;  de  kan  mene 
at  have  afgjort  Sagen  tilfredsstillende  for  sig  selv  ved  at  kalde 
det  for  Bedrageri  eller  Indbildning,  men  Mormons  Bog  er  en 
virkelig,   haandgribelig   Ting.   Det   er    »Mormonismens«    Mi- 

rakel.  Den  kan  ikke  affærdiges  paa  en  saadan  Maade.  Den 
maa  tages  i  Betragtning,  den  maa  motiveres,  og  alle,  som 
ærligt  og  flittigt  søger  at  forklare  sig  den,  skal  komme  til  Er- 
kendelsen af,  at  hvad  Joseph  Smith  sagde,  er  Sandhed,  nem- 
lig, at  han  ved  Guds  Gave  og  Kraft  oversatte  denne  Bog  fra 
Plader,  der  var  givne  ham  i  Hænde. 

Jeg  tror  ogsaa,  at  Herren  lod  Mormons  Bog  blive  til  og 
fremkomme  i  Forbindelse  med  Joseph  Smiths  Mission  i  en 
bestemt  og  given  Hensigt,  nemlig  for  at  være  til  Frelse  og 
Velsignelse  for  Jordens  Indvaanere.  Jeg  tror,  at  vor  Fader  i 
Himmelen  er  lig  en  jordisk  Fader.  Hans  Magt  til  at  udføre 
Ting  er  mere  eller  mindre  begrænset  som  Følge  af  Love,  der 
er  evige,  og  hvilke  han  adlyder.  En  jordisk  Fader  kan  ikke 
tilsidesætte  Landets  Love  eller  modsætte  sig  Naturens  Orden. 
Dersom  en  saadan  Fader  har  en  ugudelig  og  oprørsk  Søn,  der 
overtræder  Landets  Love  eller  ringeagter  Guds  og  Naturens 
Love,  da  kan  denne  jordiske  Faders  store  Bekymring  og  Om- 
sorg ikke  redde  hans  Søn.  Alt,  hvad  han  kan  gøre,  er  at  ad- 
vare sin  Søn  mod  Faren,  udpege  de  Vanskeligheder,  der  ligger 
foran  ham  og  formane  ham  til  at  tage  en  anden  Kurs,  og 
efter  at  han  har  formanet  ham,  kan  han  vise  ham  den  rette 
Vej,  men  dermed  ophører  Faderens  Evne  til  at  frelse.  Al  hans 
overbærende  Kærlighed  for  Sønnen  kan  ikke  række  længere. 
Vor  himmelske  Fader  er  i  en  noget  lignende  Stilling.  Hvis  De 
vil  læse  det  første  Kapitel  af  Pagtens  Bog,  vil  De  se,  hvad 
Herren  tilkendegav,  da  han  fremsatte  denne  ypperlige  For- 
maningstale til  Verden  gennem  sin  Tjener  Joseph  Smith. 
Begyndende  med  det  syttende  Vers  læser  vi  følgende: 

»Hvorfor  jeg,  Herren,  idet  jeg  vidste,  hvilke  Ulykker  der  skulle 
ramme  Jordens  Indvaanere,  kaldte  min  Tjener  Joseph  Smith  den 
Yngre,  talede  til  ham  fra  Himmelen,  og  gav  Befalinger;  og  jeg  be- 
falede ligeledes  andre,  at  de  skulle  forkynde  disse  Ting  for  Ver- 
den, og  alt  dette  for  at  opfylde,  hvad  som  skrevet  er  ved  Pro- 
feterne.« 

Lad  mig  nu  læse  fra  det  22.  Vers: 

»At  min  evige  Pagt  maatte  blive  oprettet;  at  mit  Evangeliums 
Fylde  maatte  blive  forkyndt  ved   de  Svage  og  Enfoldige  helt  til 

Jordens  Ender,  ja  for  Konger  og  Regenter.  Se,  jeg  er  Gud,  og  har 
talet  det;  disse  Befalinger  er  mine  og  blev  givne  mine  Tjenere  i 
deres  Skrøbelighed,  efter  deres  Talemaade,  at  de  maatte  kunne 
forstå a  dem.« 

Dette  forstaar  jeg  saaledes,  at  Herren  tydeligt  vidste,  hvor- 
ledes Tilstanden  i  Verden  var  i  1830,  og  hvorledes  den  vilde 
være  i  vore  Dage.  Vidende  hvilke  Ulykker,  der  vilde  ramme 
hans  Børn,  dersom  de  ikke  forandrede  deres  Livsførsel,  og 
vidende,  at  der  ikke  vilde  være  Omvendelse  i  deres  Hjerter, 
men  dog  opfyldt  af  Ønsket  om  at  frelse  dem,  kaldte  han  sin 
Tjener  Joseph  Smith  til  at  advare  Menneskene,  til  at  raabe 
Omvendelse,  og  kaldte  andre  til  i  Forening  med  ham  at  for- 
kynde dette  store  Budskab  for  alle  Mennesker:  »Omvender 
eder,  thi  Guds  Rige  er  nær.«  Og  ikke  alene  for  at  advare 
Menneskene  mod  Ulykken  og  Faren,  men  for  at  tilbyde  dem 
Redning  og  Befrielse.  Vor  naadefulde  Fader  har  aldrig  forladt 
sine  Børn  i  Farens  Stund,  hverken  i  Noas  Dage,  i  Sodomas  og 
Gomorrahs  Dage,  i  Frelserens  eller  i  disse,  de  sidste  Tider. 
Han  har  altid  forud  advaret  sine  Sønner  og  Døtre  mod  de 
kommende  Ulykker  og  har  ligeledes  tydeligt  vist  dem  Frel- 
sens Vej.  Dette  har  været  Tilfældet  i  denne  Uddeling,  og  Ad- 
varslen har  været  forkyndt  paa  Øerne  i  Havet,  i  alle  Verdens 
Nationer  og  i  de  Forenede  Stater,  samt  endog  i  Hedningelandene. 
Herrens  Tjeneres  advarende  Røst  har  lydt  i  henved  et  Hun- 
drede Aar,  og  med  denne  Røst  har  fulgt  en  venlig  Indbydelse 
til  alle  vor  Faders  Børn  om  at  undfly  den  kommende  Vrede 
ved  at  modtage  Jesu  Kristi  Evangelium,  gengivet  til  Jorden. 

Jeg  staar  her  uden  Frygt  og  siger  uden  Fare  for,  at  nogen 
skal  være  i  Stand  til  at  modbevise  det,  at  dersom  Profeten 
Joseph  Smiths  og  denne  Kirkes  Ældsters  advarende  Budskab 
var  blevet  taget  til  Følge  af  Jordens  Nationer,  vilde  denne 
frygtelige  Krig,  som  lige  har  hærget  Verden,  ikke  have  fun- 
det Sted  og  disse  Ulykker  og  Ødelæggelser  være  undgaaet. 
Midlet  dertil  var  tilvejebragt,  men  det  blev  forkastet.  Loven 
maa  ske  Fyldest,  og  naar  Mennesker  forkaster  Redningsbud- 
skabet  fra  Herren,  hvorved  de  kunde  have  opnaaet  Frelse, 

kan  de  ikke  bebrejde  Herren  for,  at  Ulykker,  Straffedomme 
og  Ødelæggelser  kommer  over  dem.  Herren  kan  ikke  for- 
hindre disse  Ting  i  at  ske,  og  dog  har  vor  Fader  i  sin  Naade 
og  Barmhjertighed  vist  Menneskene  Vejen  og  givet  dem  Mid- 
let til  Frelse  fra  alt  dette. 

Nu  ønsker  jeg  at  bære  Vidnesbyrd  om  noget  andet:  De  vil 
finde  det  nedskrevet  i  en  af  Aabenbaringerne  til  Profeten  Jo- 
seph Smith  og  denne  Kirkes  Ældster,  nemlig,  at  efter  Æld- 
sternes  Vidnesbyrd  kommer  der  Vidnesbyrd  ved  Jordskælv, 
ved  Torden,  Lyn,  Storm  og  Havets  Bolger,  der  hæve  sig  over 
deres  Grænser,  ved  Ødelæggelser  —  selve  Elementerne  skal 
bære  Vidnesbyrd,  Tordenen  raabe  Omvendelse.  Og  dog  siger 
Herren  i  den  samme  Aabenbaring,  at  Menneskene  ikke  vil 
give  mere  Agt  paa  disse  Vidnesbyrd  end  paa  hans  Tjeneres 
advarende  Røst.  Men  jeg  ønsker  at  henlede  de  Sidste-Dages 
Helliges,  og  om  jeg  havde  Kraft  dertil,  den  hele  Verdens  Op- 
mærksomhed paa  den  Kendsgerning,  at  Gud  taler  gennem 
Elementerne.  Jordskælvene  og  Havets  Bølger,  der  hæver  sig 
og  anretter  store  Ødelæggelser,  er  Guds  Røst,  der  raaber  Om- 
vendelse til  denne  Slægt,  hvoraf  kun  en  ringe  Del  har  givet 
Agt  paa  Herrens  Tjeneres  advarende  Røst.  O,  om  blot  Men- 
neskene vilde  høre  Elementernes  Kalden  til  Omvendelse,  thi 
dersom  de  ikke  høre,  skal  de  blive  hjemsøgte  med  svære 
Straffedomme,  for  Guds  Doms  Time  er  kommen,  og  Regn- 
skabsdagen  er  nær.  Jeg  glæder  mig  ikke  over  de  Tugtelser, 
der  venter  Jordens  Nationer,  men  jeg  vilde  ønske,  at  de  vilde 
frelse  sig  fra  dem,  medens  det  endnu  er  Tid.  Midlet  er  for 
Haanden.  Ved  at  omvende  sig  og  adlyde  den  Herre  Jesus 
Kristus  kan  de  opnaa  en  saadan  Frelse,  men  uden  dette  er 
der  ingen  Frelse  for  Verden. 

Da  Jesu  Disciple  ønskede  at  vide  noget  om  Verdens  Ende 
og  Herrens  Tilkommeise,  sagde  Jesus  til  dem,  at  visse  Tegn 
skulde  antyde,  at  Tiden  for  hans  Komme  nærmede  sig,  netop 
de  Tegn,  som  finder  Sted  i  Verden  i  Dag.  Han  sagde  til  dem: 
Naar  I  ser  Figentræet  knoppes  og  grønnes,  da  vide  I,  at  Som- 

meren  er  nær,  og  saaledes  ogsaa,  naar  I  ser  disse  Tegn,  da 
vide  I,  at  Menneskesønnens  andet  Komme  er  nær.  Jeg  tror,  at 
den  Herre  Jesus  Kristus  var  Geolog  nok  til  at  vide,  naar 
denne  Jord  vilde  skælve,  naar  Naturens  Kræfter  skulde  for- 
aarsage  store  Omvæltninger,  og  vidste  Timen,  ligesom  en 
Astronom  kan  forudsige  en  Formørkelses  Indtræden.  Den 
Herre  Jesus  vidste,  naar  disse  Ting  vilde  ske,  og  at  de  skulde 
finde  Sted  umiddelbart  forud  for  de  underfulde  Begivenheder, 
der  skulde  kendetegne  hans  andet  Komme. 

Disse  er  de  sidste  Dage,  omtalt  af  de  gamle  Profeter.  Disse 
er  Tegnene.  O,  Sidste-Dages  Hellige,  lad  os,  uagtet  vi  er  i 
Zion,  ikke  falde  i  Søvn,  thi  dette  er  en  Tid,  da  ingen  kan  være 
i  Ro,  ejheller  skal  vi  være  i  Ro  i  Synd  og  Overtrædelse;  thi 
alt  vil  blive  rystet,  som  ikke  er  bygget  paa  Retfærdighed,  og 
ethvert  Menneske,  enten  han  er  i  Zion  eller  andre  Steder,  skal 
blive  rystet  og  skal  falde  om  og  rammes  af  den  Almægtiges 
tugtende  Haand,  dersom  han  ikke  holder  Guds  Bud.  Lad  os 
være  gode,  lydige  Børn,  saa  at  vi  i  Tide  kan  lære  de  Lektier, 
som  Herren  ønsker  at  lære  os,  og  om  vi  gør  det,  da  vil  Pla- 
gerne gaa  os  forbi,  ligesom  de  gjorde  i  gamle  Israel.  De,  der 
holder  Herrens  Love,  har  ingen  Grund  til  Frygt,  og  de  vil 
erfare,  at  Herren  har  forudset  dette  fra  Begyndelsen  og  vidste, 
hvor  han  skulde  anbringe  dette  Folk,  som  han  vil  bevare  og 
beskytte,  naar  de  blot  vil  tjene  Herren.  Vi  behøver  ikke  at 
frygte  noget  andet,  dersom  vi  blot  tjener  Gud  og  holder  hans 
Bud,  og  vi  skal  se  forunderlige  Ting  finde  Sted,  endog  i  denne 
Slægt. 


STRØTANKER. 

En  Ven  er  den,  der  staar  dig  bi,  naar  du  ikke  fortjener  det. 

Mænd,  der  er  store  i  Hovedet,  bærer  som  Regel  smaa  Hatte. 

Den,  der  taber  sin  Samvittighed,  har  intet  tilbage,  der  er 
værd  at  beholde. 

DEN  TRANGE  VEJ. 

Det  er  ikke  nogen  let  Sag  at  være  en  virkelig  Kristi  Efter- 
følger her  paa  Jorden.  Der  hører  mere  til  end  blot  at  bekende 
hans  Navn.  »Ikke  enhver,  som  siger  til  mig:  Herre!  Herre! 
skal  komme  ind  i  Himmeriges  Rige,  men  den,  der  gør  min 
Faders  Vilje,  som  er  i  Himlene.«  (Matt.  7:  21.)  Men  at  gøre 
Faderens  Vilje  bestaar  i  at  modtage  Evangeliets  Budskab  og 
efterleve  det  i  vort  daglige  Liv.  Livet  i  Gud,  Jesu  Kristi  sande 
Efterfølgelse  vilde  være  idel  Fryd  og  Lyksalighed,  hvis  der 
ikke  hermed  var  forbundet  store  Opofrelser,  Savn  og  Mod- 
gang her  i  Verden.  Det  er  dem,  der  gør  Vejen  trang  og  Porten 
snæver,  og  som  er  Skyld  i,  at  saa  faa  finder  den. 

I  Lukas  14.  Kap.  25 — 35  Vers  taler  Frelseren  om  Betingel- 
serne for  at  være  hans  Disciple,  og  i  det  26.  Vers  læser  vi: 
»Dersom  nogen  kommer  til  mig  og  ikke  hader  sin  Fader  og 
Moder  og  Hustru  og  Børn  og  Brødre  og  Søstre,  ja  endog  sit 
eget  Liv,  han  kan  ikke  være  min  Discipel.«  Det  er  strenge 
Ord,  men  det  er,  hvad  han  forlanger  af  sine  Efterfølgere.  Og 
ved  en  anden  Lejlighed  siger  han:  »Mener  ikke,  at  jeg  er 
kommen  for  at  bringe  Fred  paa  Jorden,  jeg  er  ikke  kommen 
for  at  bringe  Fred,  men  Sværd.  Thi  jeg  er  kommen  for  at 
volde  Splid  imellem  en  Mand  og  hans  Fader  og  imellem  en 
Datter  og  hendes  Moder  og  imellem  en  Svigerdatter  og  hen- 
des Svigermoder,  og  en  Mands  Husfolk  skulle  være  hans 
Fjender.«  (Matt.  10:  34—36.) 

Saadan  er  Kristi  Efterfølgelse.  Den,  som  ganske  vil  give 
Herren  sit  Hjerte,  som  i  Oprigtighed  slutter  Pagt  med  ham  og 
ønsker  at  tjene  ham,  maa  bryde  med  nære  og  kære  Menne- 
sker. Enhver  Sidste-Dages  Hellig  har  oplevet  noget  af  dette. 
De  er  blevne  haanede  og  foragtede  af  Slægt  og  Venner,  ofte 
udstødt  af  Familie-  eller  Vennekredsen.  Dette  kan  pine  og 
trykke  Aar  ud  og  Aar  ind,  men  det  var,  hvad  Kristus  sagde 
skulde  vederfares  dem,  der  fulgte  ham;  ja,  uden  dette  var  vi 
ikke  Kristi  Disciple.  Og  hans  Efterfølgere  maa  desuden  dag- 

lig  kæmpe  med  at  forsage  sit  eget,  sige  nej  til  det  i  Livet, 
som  netop  synes  dem  kærest,  som  det  er  vanskeligst  at  und- 
være. 

Dernæst  siger  Jesus:  »Den,  som  ikke  bærer  sit  Kors  og  føl- 
ger efter  mig,  kan  ikke  være  min  Discipel.«  Et  Kors  er  en 
pinefuld  og  ydmygende  Byrde.  Man  kan  sagtens  lade  det 
ligge,  hvis  man  gaar  udenom  Jesus  Kristus.  Men  vil  man  være 
hans  Discipel,  maa  man  bære  det.  En  anden  Udvej  gives  ikke. 
Et  Kors  skaber  man  sig  ikke  selv,  det  faar  man  lagt  paa  sig, 
fordi  man  følger  Jesus.  Det  viser  sig  ofte  som  en  pinagtig 
Hindring  for  Ens  Fremskridt,  en  Vanskelighed  og  Lidelse  i 
det  daglige  Livs  Affærer,  en  daglig  Selvovervindelse  for  at 
bære  sin  Modgang  uden  at  klage  —  altsammen  fordi  man  vil 
gaa  i  Jesu  Fodspor. 

»Thi  hvem  iblandt  eder,  som  vil  bygge  et  Taarn,  sætter  sig 
ikke  først  hen  og  beregner  Omkostningerne,  om  han  har  nok 
til  at  fuldføre  det.«  For  at  være  en  sand  Kristi  Discipel,  maa 
man  lægge  Sten  paa  Sten,  Dag  ud  og  Dag  ind,  i  Sorg  og  i 
Glæde,  til  en  høj  og  hellig  Bygning,  til  et  Taarn.  Vort  Liv  skal 
være  et  Taarn,  en  Bygning  til  Guds  Ære  og  Lovprisning,  syn- 
lig for  alle,  udsat  for  Kritik.  De  Helliges  Liv  er  de  Vantros 
Bibel,  deres  eneste,  som  de  til  Gengæld  studerer  grundigt. 
Manges  Øjne  er  rettede  paa  os,  som  bekender  Kristus;  de  vil 
snart  se,  at  vi  er  ufuldkomne,  at  vi  er  Syndere,  men  lad  dem 
dog  ogsaa  se,  at  vi  er  Syndere  paa  Vejen  til  Frelse. 

At  være  en  Kristi  Efterfølger  betyder  en  Kamp  mod  en 
tilsyneladende  Overmagt,  der  paa  alle  Maader  søger  at  trykke 
os  ned  og  udmatte  os,  gøre  os  trætte  i  Kampen,  og  kun  ved 
at  følge  ham,  holde  os  nær  til  ham,  kan  vi  vinde  Sejr. 

Og  saa  samler  Kristus  de  fremsatte  Betingelser  for  at  være 
hans  Discipel  i  disse  Ord:  »Saaledes  kan  da  ingen  af  eder, 
som  ikke  forsager  alt  det,  han  ejer,  være  min  Discipel.«  At 
lægge  sig  selv  og  alt  sit  paa  Alteret  som  et  Offer  til  Herren  og 
lade  ham  ganske  og  aldeles  raade  for  En,  saadan  er  Kristi 
Efterfølgelse,  intet  mindre.  Et  saadant  Liv  er  det  Salt,  der 

bevarer  Verden  fra  at  raadne  op.  »Saltet  er  altsaa  godt;  men 
dersom  ogsaa  Saltet  mister  sin  Kraft,  hvorved  skal  det  da  faa 
den  igen?« 

Men  hvad  har  Jesus  saa  lovet  dem,  der  følger  ham  ad  den 
trange  Vej  gennem  Livet?  »Sandelig  siger  jeg  eder,  at  i  Igen- 
fødelsen,  naar  Menneskesønnen  sidder  paa  sin  Herligheds 
Trone,  skulle  ogsaa  I,  som  have  fulgt  mig,  sidde  paa  tolv 
Troner  og  dømme  Israels  tolv  Stammer.  Og  hver,  som  har 
forladt  Hus  eller  Brødre  eller  Søstre  eller  Fader  eller  Moder 
eller  Hustru  eller  Børn  eller  Marker  for  mit  Navns  Skyld,  skal 
faa  det  mange  Fold  igen  og  arve  et  evigt  Liv.«  Se,  det  er  nok 
Omkostningerne  værd.  Lad  os  blive  Kristi  sande  Efterfølgere, 
hans  tro  Disciple,  som  han  ikke  vil  skamme  sig  ved,  naar  han 
kommer  i  sit  Rige.  j  $  # 


FORAARSKONFERENCEN  I  AARHUS. 

Konferencens  første  Møde  blev  afholdt  Lørdag  Aften  den 
5.  April  og  lededes  af  Konf.Præs.  Julius  Bruun,  der  bød  de 
Forsamlede  Velkommen.  Efter  to  Aabningssalmer  og  Bøn  af 
Niels  Jensen  aflagdes  Rapporter  fra  den  kvindelige  Hjælpe- 
forening af  Søster  Kjerstine  Thomassen,  Søndagsskolen  af 
Forstander  S.  P.  Simonsen  og  Ungdomsforeningen  af  Præs. 
Lauritz  Larsen.  Præs.  Bruun  takkede  de  lokale  Organisationer 
for  deres  udmærkede  Arbejde,  hvorefter  Ældsterne  Herchel 
S.  Lund  og  Leonal  Rasmussen,  nyligt  ankomne  Missionærer, 
bar  deres  Vidnesbyrd.  Missionspræsident  John  S.  Hansen  talte 
dernæst  angaaende  de  lokale  Organisationers  store  Betydning 
og  Virksomhed  indenfor  Kirken  og  opmuntrede  til  med  for- 
øget Iver  at  fortsætte  Arbejdet.  Vilhelm  Poulsen  sluttede  med 
Bøn. 

Kl.  10  Søndag  Form.  blev  Sondagsskolekonferencen  afholdt, 
ledet  af  Forstanderen,  S.  P.  Simonsen.  Et  godt  Program  blev 
udført  bestaaende  af  Klasselektier,  Korlektier,  Sange  og  De- 

klamationer  samt  Musiknumre.  Skolens  Forstander  takkede 
Lærerinder  og  Born  for  det  gode  Samarbejde.  Konf.Præs. 
Bruun  udtalte  sin  Glæde  og  Tilfredshed  over  det  udforte  Ar- 
bejde, hvorefter  Missionspræsidenten  gav  Bornene  en  Del 
Spørgsmaal,  der  blev  udmærket  besvarede.  Aabnings-  og 
Slutningsbon  blev  fremsagt  af  to  af  Skolens  Elever,  Søstrene 
Gerda  Jensen  og  Olga  Andersen. 

Ved  Modet  Kl.  2  blev  Rapporter  aflagte  fra  følgende  Grene: 
Esbjerg,  Anton  Jørgensen;  Randers,  Jens  Christensen;  Odense 
og  Aarhus  af  Præs.  Julius  Bruun.  Missionspræsident  Hansen 
foreslog  Kirkens  og  Missionens  Autoriteter  til  Opholdelse  i  de 
Helliges  Tro  og  Bonner  og  Konferencens  Autoriteter  som  føl- 
ger: Julius  Bruun  som  Præsident  over  Aarhus  Konference  og 
Forstander  for  Aarhus  Gren  med  Bryan  L.  Petersen  som 
Konferencesekretær,  Peter  Petersen,  Herschel  S.  Lund,  Oscar 
Søderquist  og  Leonal  Rasmussen  som  Medarbejdere.  Præs. 
Bruun  foreslog  derefter  Konferencens  og  Grenenes  Funktio- 
nærer som  følger:  Som  Forstander  i  Esbjerg  Gren:  Herschel 
S.  Lund  med  Oscar  Søderquist  som  Medarbejder;  Randers: 
Peter  Petersen  Forstander  med  Leonal  Rasmussen  som  Med- 
arbejder. Den  tidligere  Forstander,  Jens  Christensen,  blev  af- 
løst med  Tak  og  Ære  for  udført  Arbejde;  Odense  Gren:  Lars 
C.  Larsen  Forstander;  Silkeborg  Gren:  Emil  Thomsen  og  Jo- 
hannes Bredahl  Kredslærere.  Aarhus  Gren:  Ejendomsbestyrer 
Lauritz  Larsen;  Grensskriver  Mads  Johansen;  Kredslærere: 
Chr.  Sørensen,  Ernst  Jensen,  Mads  Johansen,  Søren  Jensen, 
N.  P.  Thomassen  og  S.  P.  Simonsen.- Den  kvindelige  Hjælpe- 
forening: Kjerstine  Thomassen  Præsidentinde  med  Ane  J. 
Fischer  og  Karen  Johansen  som  Raadgivere;  Oda  Johansen 
Sekretær;  Anna  Larsen  Kassererske  og  følgende  Lærerinder: 
Marie  Dyhr,  Marie  Testesen,  Johanne  Jensen,  Mathilde  Niel- 
sen, Margrete  Nielsen,  Bertha  M.  Jacobsen.  Søndagsskolen: 
Simon  P.  Simonsen  Forstander  med  Christen  Sørensen  og  J. 
P.  Gustavsen  som  Raadgivere;  Bryan  L.  Petersen  Sangleder; 
Oda  Johansen  Organist;  Svend  Jensen  Sekretær  og  Kasserer; 

Lærerinder:  Ingeborg  Christensen,  Alfrida  Christensen  og 
Elly  Simonsen.  Ungdomsforeningen:  Lauritz  Larsen  Præsi- 
dent med  Mads  Johansen  og  Alfrida  Christensen  som  Raad- 
givere  og  Ellen  Rasmussen  som  Sekretær.  Sangkoret:  Bryan 
L.  Petersen  Sangleder;  Oda  Johansen  Organist;  Gudrun  Tho- 
massen assisterende  Organist  og  alle  Korets  Medlemmer.  Som 
Dørvogtere:  N.  P.  Thomassen  og  S.  P.  Simonsen. 

Derefter  bar  følgende  Ældster  deres  Vidnesbyrd:  Anton  H. 
Lund  fra  Aalborg,  Oscar  Søderquist,  Peter  Petersen  og  Bryan 
L.  Petersen.  Resten  af  Tiden  benyttedes  af  Missiønspræsiden- 
ten,  der  talte  om  Præstedømmets  Magt  og  Myndighed.  Modet 
sluttedes  med  Bøn  af  Ældste  Søren  Jensen.  77  til  Stede. 

Mødet  Søndag  Aften  aabnedes  med  Bøn  af  Ældste  Chr.  Sø- 
rensen. Præs.  Julius  Bruun  talte  om  Jesu  Kristi  Evangeliums 
Begyndelse  og  vigtigste  Grundsætninger.  Missionspræsident 
John  S.  Hansen  udviklede  Emnet:  »Hvad  er  Mennesket?« 
Ældste  Lauritz  Larsen  sluttede  med  Bøn. 

God  Sang  blev  udført  ved  dette  og  de  øvrige  af  Konferen- 
cens Møder  af  det  flinke  Sangkor,  assisteret  af  Missionærerne. 
Den  smukke  Korsang  gjorde  meget  til  at  forhøje  Interessen 
ved  Møderne. 

Ved  Mødet  Mandag  Aften  talte  Ældsterne  Anton  Jørgensen 
fra  Esbjerg,  Lauritz  Larsen  og  Missionspræs.  Hansen,  der 
dvælede  ved  de  Pligter,  der  paahviler  Sidste-Dages  Hellige, 
samt  de  Velsignelser,  som  følger  med  Udførelsen  af  disse. 
Ældsterne  Chr.  Rasmussen  og  Peter  Petersen  aabnede  og 
sluttede  med  Bøn. 

Tirsdag  Aften  afholdt  den  kvindelige  Hjælpeforening  en 
særdeles  vellykket  selskabelig  Sammenkomst.  Et  underhol- 
dende Program  blev  udført,  Forfriskninger  serverede  og  nogle 
af  Søstrene  forfærdigede  Genstande  solgt  ved  Auktion. 

Lauritz  Larsen, 
Skriver. 

FORAARSKONFERENCEN    I   KØBENHAVN. 

Konferencen  indlededes  med  en  Koncert  af  Sangkoret,  hvil- 
ken blev  givet  Fredag  Aften  den  11.  April.  Et  udmærket  Pro- 
gram udførtes  og  blev  modtaget  med  stort  Bifald  af  den  tal- 
rige Forsamling. 

Søndag  Form.  den  13.  April  blev  Søndagsskolens  Konference 
afholdt.  Et  udmærket  Program  udførtes  af  Børnene  bestaaende 
af  Korlektie,  Sange,  Deklamationer,  Musiknumre  og  Klasse - 
øvelser.  Efter  Programmet  talte  Ældste  Julius  Bruun  fra  Aar- 
hus og  Missionspræsident  John  S.  Hansen,  der  takkede  Funk- 
tionærer og  Elever  for  den  Flid,  som  var  lagt  for  Dagen  i  det 
udførte  Program  og  de  behandlede  Lektier. 

Konferencen  fortsattes  Kl.  2  Eftm.  under  Konf.Præs.  Emil 
Andersens  Ledelse,  der  gav  Rapport  over  Tilstanden  i  Kon- 
ferencen. Præs.  Hansen  foreslog  Kirkens  og  Missionens  Au- 
toriteter til  Opholdelse  i  de  Helliges  Tro  og  Bøner,  samt  Emil 
Andersen  som  Præsident  over  Københavns  Konference  og 
Forstander  over  Københavns  Gren  med  Louis  Hansen,  Hans 
N.  Øgaard,  Orson  W.  Jensen,  Walter  Nielsen,  Edw.  H.  Søren- 
sen og  Truman  Nielsen  som  Medarbejdere. 

Konf.Præs.  foreslog  dernæst  at  løse  følgende  med  Tak  og 
Ære  for  udført  Arbejde:  Aage  Kalmar  som  Forstander  for 
Søndagsskolen  og  Grenskriver;  Oda  Zabell  som  Præsident- 
inde  for  de  unge  Kvinders  Forening;  Harry  Klitgaard  som 
Kredslærer;  Bertha  Petersen  som  Organist  for  Sangkoret  og 
Anton  Reimenschneider  som  Dørvogter.  Konferencens  og 
Grenens  Funktionærer  blev  derefter  foreslaaede  som  følger: 

Som  Forstander  for  Nordøst-Sjællands  Gren:  Walter  Niel- 
sen med  Edward  Sørensen  som  Medhjælper.  Som  Forstander 
for  Bornholms  Gren  Karl  Andersen.  Som  Grensskriver  for 
Kobenhavns  Gren  Jens  Andersen.  Som  Kredslærere:  Jens  An- 
dersen, Henri  Frederiksen,  G.  L.  Larsen,  Elmer  Klitgaard, 
Henry  Larsen,  Enoch  Andersen,  Julius  Tronier,  Fritz  W. 
Andersen,  Louis  Hansen,  Ole  G.  Petersen  og  Ghr.  Petersen. 

Den  kvindelige  Hjælpeforening:  Kirsten  Knudsen  Præsident- 
inde  med  Kristine  Tronier  og  Johanne  Klitgaard  som  Raad- 
givere,  Thora  Petersen  Sekretær,  Hansine  Franck  Kassererske 
og  følgende  Lærerinder:  Mathilde  Blomberg,  Johanne  Nielsen, 
Katrine  Christensen,  Kathinka  Andersen,  Nikoline  Larsen, 
Andrea  Jensen,  Oline  Andersen,  Laura  Hansen,  Jensine  Kon- 
drup, Ellen  Petersen,  Agnes  Nielsen  og  Anna  Bodi.  Søndags- 
skolen: Julius  Tronier  Forstander  med  N.  P.  Klitgaard  og 
Enoch  Andersen  som  Raadgivere,  Elmer  Klitgaard  Sekretær 
og  Kasserer,  Henri  Frederiksen  ass.  Sekretær,  Birtha  Peter- 
sen Organist,  Muriel  Hansen  ass.  Organist,  Henry  Larsen 
Sangleder,  Ole  C.  Petersen  Dørvogter.  Lærere  og  Lærerinder: 
Emmy  Andersen,  Gerda  Tronier,  Jens  Andersen,  Valborg 
Andersen,  Mary  Petersen,  Fritz  W.  Andersen,  Henry  Larsen 
og  Valborg  Johansen.  Unge  Mænds  Forening:  Ghr.  Larsen 
Præsident,  Fritz  W.  Andersen  og  Jens  Andersen  Raadgivere, 
Elmer  Klitgaard  Sekretær,  Henri  Frederiksen  ass.  Sekretær, 
Henry  Larsen  Sangleder,  Ole  G.  Petersen  Dørvogter.  Unge 
Kvinders  Forening:  Thyra  Andersen  Præsidentinde,  Thora 
Petersen  og  Emmy  Andersen  Raadgivere,  Valborg  Andersen 
Sekretær.  Sangkoret:  G.  L.  Larsen  Præsident,  Fritz  W.  Ander- 
sen og  Marie  Frederiksen  Raadgivere,  Oskar  Petersen  Sang- 
leder, og  alle  Korets  Medlemmer.  Dørvogtere:  Ole  G.  Petersen 
og  Chr.  J.  Nielsen. 

Ældsterne  Truman  Nielsen,  Wallace  Winkler,  Edward  Sø- 
rensen, Walter  Nielsen,  Orson  Jensen  og  Konf.Præs.  Emil 
Andersen  talte.  Missionspræs.  Hansen  sluttede  med  at  op- 
muntre Missionærerne  og  Søskende  til  fortsat  Arbejde  for 
Herrens  Værks  Fremme. 

Ved  Mødet  Søndag  Aften  Kl.  7  talte  Ældsterne  Hans  Øgaard, 
Ghr.  P.  Sørensen,  Julius  Bruun  og  Missionspræsident  Hansen. 
Smuk  og  stemningsfuld  Sang  blev  udført  af  Koret. 

Det  afsluttende  Møde  blev  afholdt  Mandag  Aften,  ved  hvil- 
ket Rapporter  aflagdes  fra  de  lokale  Organisationer,  nemlig 
den    kvindelige    Hjælpeforening    af    Str.    Kirsten    Knudsen; 


159 

Søndagsskolen  af  Julius  Tronier;  Unge  Mænds  Forening  af 
Fritz  W.  Andersen;  Unge  Kvinders  Forening  af  Thyra  An- 
dersen. Søstrene  Marthine  K.  Sørensen  og  Anna  J.  Hansen, 
samt  Ældste  Peter  Nielsen  fra  Malmø  talte  dernæst  til  For- 
samlingen og  bar  deres  Vidnesbyrd,  hvorefter  Missionspræs. 
Hansen  gjorde  nogle  afsluttende  Bemærkninger. 

Karla  Hansen, 
Sekretær. 


LIVETS  MORALSKE  ENHED. 

Jesus  gav  ikke  nogen  større  eller  vigtigere  Læresætning  til 
Verden  end  den,  at  alle  Mennesker  tilhører  en  Familie,  og  at 
de  offentlige  og  private  moralske  Forpligtelser  er  ens  for  alle. 
Hvorledes  kunde  der  findes  industrielle  Stridigheder  og 
Klassekampe,  dersom  de  samme  Mennesker,  der  i  Forening 
tilbede  Gud  om  Søndagen  som  Guds  Børn,  kunde  mødes  og 
omgaas  hinanden  i  Ugens  Løb  som  Brødre,  der  saå  op  til  og 
dyrkede  den  eneste  sande  Gud  og  alles  Fader?  Hvorledes 
kunde  der  findes  Omgaaelser  af  det  offentlige  Ansvar  og  Seen 
igennem  Fingre  med  Last  og  Lovovertrædelser,  dersom  Mænd 
og  Kvinder,  der  om  Søndagen  beder  »led  os  ikke  i  Fristelse«, 
var  Borgere  af  det  samme  himmelske  Rige  hele  Ugen?  Hvor- 
ledes kunde  der  findes  Embedsmisbrug  og  Intriger  blandt 
Nationerne,  dersom  disses  Herskere  og  Lederne  i  Verden,  der 
beder  »til  os  komme  dit  Rige«,  i  alle  deres  indbyrdes  Forhold 
optraadte  som  virkelige  Undersaatter  af  Kristus,  hvis  Rige  er 
Retfærdighed,  Fred  og  god  Forstaaelse  mellem  Menneskene? 
Mennesket  er  først  og  fremmest  en  moralsk  Skabning,  hvis 
Maal  i  Livet  naar  sin  højeste  Fylde,  eftersom  han  i  alle  Ting 
søger  at  behage  Gud.  Hvor  som  helst  han  virker,  paa  hvad 
Maade  og  i  hvad  Retning,  er  det  en  Kendsgerning,  at  den 
»elsker  Gud  mest,  der  elsker  sin  Næste«.  Paa  mange  flere 
Maader  og  langt  oftere  har  man  Lejlighed  til  at  tjene  Gud 
ved  at  tjene  sin  Næste  i  Hjemmet,  paa  Arbejdspladsen  og  i 


160 


Samfundslivet,  end  de  faa  Timer  i  Kirken  om  Søndagen.  Der 
er  intet,  som  i  højere  Grad  tiltrænges  i  Dag,  end  at  Religionen 
bliver  sat  i  praktisk  Udførelse  i  det  daglige  Liv  saavel  som 
ved  den  offentlige  Gudstjeneste.  »Christian  Advocate«. 


DØDSFALD. 

Søster  Anna  Elizabeth  Poulsen  døde  den  23.  April  i  Aarhus. 
Hun  blev  født  i  Hjørring  den  11.  November  1866  og  døbt  den 
11.  September  1898.  Begravelsen  fandt  Sted  den  28.  April  fra 
Nordre  Kirkegaards  Kapel  i  Aarhus.  Konf .  Præs.  Julius  Bruun 
talte  ved  Baaren  og  Br.  N.  P.  Thomassen  indviede  Graven. 


STRØTANKER. 

Indbild  dig  ikke,  at  du  har  Tro  paa  Gud,  dersom  du  mang- 
ler Kærlighed  til  din  Næste;  og  tænk  ikke,  at  du  har  Kærlig- 
hed til  din  Næste,  dersom  du  mangler  Tro  paa  Gud.  Hvor 
begge  disse  ikke  er  til  Stede,  er  de  begge  fraværende;  de  er 
begge  dode,  naar  de  adskilles.  Quarles. 

Det  er  en  hel  Del  lettere  at  gøre  det,  som  Gud  giver  os  at 
udføre,  ligemeget  hvor  svært  det  er,  end  at  bære  Ansvaret  for 
at  have  forsømt  at  gøre  det.  Vi  har  modtaget  Forvisningen 
om,  at  vi  skal  blive  forlenet  med  al  den  Kraft,  som  vi  behøver 
til  Udførelsen  af  enhver  Pligt,  som  Gud  paalægger  os. 

